dh-unibe/image-text_koenigsfelden-charters-post-1500 huggingface dataset:
Wir, àpptissinn ✳ unnd gmein convēt froͧwen des gotzhusz Kùngsfeldn̄,
bekennē unnd thuͤnd kundt offenlich mit disem brieff, ✳ als wir dann ussz ordnn̄ng
unnd ansaͤchenn ✳ unnser gnaͤdigen herrenn unnd castenvoͤgtt, ✳ schulth̄sn ✳ unnd ràts
der statt Bernn ✳ schuldig ✳ unnd pflichtig sinnd wordenn ✳ unnser mitschwestˀ
junnpfròw Aͤnnlin von Landenberg, ✳ des edlenn, stràngen herrenn Àbbrechts ✳ von der Breittenn Lanndenberg, ✳ ritters, ✳ elichenn tochter, ir guͤtt ✳
libdinng ✳ unnd anders, ✳ so sy in unnser gotzhussz gebraucht hàtt ✳ wider zebekerenn,
das wir aber ✳ besunder desz barenn gelts halb ✳ zuͤ diser zitt nit vermogend zethuͦnd.
harum̄b so gelobenn ✳ unnd verspraͤchenn wir ✳ by unnsernn wirden, guͤttenn
trùwen ✳ unnd erenn ✳ der genannpten ✳ von Lanndenberg ✳ usstender sum̄
halb, ✳ die sich gebùrtt ✳ anderthalbhundertt Rinischer guldinn ✳ von hùtt datto
disz brieffs ✳ ùber ein jàr ✳ àn alles verrer verziechenn, ✳ zuͤ Kùngesfelden im
gotzhussz ✳ usszrichtnn̄g ✳ unnd bezaln̄ng zethuͤnd, ✳ by verpflicht ✳ unnd insatzung ✳ unnsers gotzhussz guͤttrenn, ✳ ligender ✳ unnd varender, ✳ die sy
unnd ir erbenn, ✳ wo wir an thuͤnder bezalnn̄g sùmig wurdennd, ✳ mag angriffenn, ✳ verttigenn ✳ unnd beziechenn ✳ bis uff ir vollkommēn benuͤgenn. ✳ und
also hieby zebelibenn ✳ unnd darwider nit zethuͤnd, ✳ zeredenn ✳ nach schaffenn,
getàn werdenn, ✳ verbinden wir unns ✳ fùr unns ✳ unnd unnser nàchkommē
by gùttenn trùwenn ✳ mitt entzichung aller fùnd, ✳ uszzùg ✳ unnd gevaͤrdenn ✳ und
was hie wider sin moͤchte ✳ unnd besunder des raͤchtenn, ✳ so ein
gmeine verzichnn̄g àn vorganng einer sunderbarnn ✳ als unnùtz widerspricht ✳ ganntz entzigenn ✳ unnd begebenn habennd, ✳ in crafft disz brieffs,
der des zuͤ warem urkùnd ✳ mitt unnsers gotzhussz unnd convēts
uffgetrucktem̄ sigell ✳ besiglett ✳ unnd verwartt gebenn ist uff sanntt ✳
Doratheenn tag, ✳ was der saͤchsztag des manats hornnūg, ✳ von Cristi unsers
liebenn herrenns geburtt zaltt fùnffzaͤchenhundertt zwaͤnntzig ✳ unnd
saͤchs jàr.
Gòthˀ. v: dˀ: Breit₎
Landenberg sigel
fr: sein₎: bruͣder
u: jgfr: Än̄eli desz
tochter die quit₎
um eingebrˀ. gut
ald baargld kleider
kleinod₎: u: lbgedg.
v: ob₎: dato.
An̄alin v: Landenberg ,
Doroth: 1526 .
✳
1526 , Februar 6 .
F. Aargau .